Rayman 2: The Great Escape

Rayman 2: The Great Escape er et plattformspill som er utviklet av Ubisoft. Det ble gitt ut 29. oktober 1999 i Europa på Nintendo 64 og for Windows. Spillet er det andre i Rayman-serien som er utviklet for spillekonsollene Nintendo 64, PC, Dreamcast og PlayStation. Senere ble spillet tilpasset andre formater og gitt ut på PlayStation 2,  Game Boy Color, Nintendo DS, iPhone/iPod Touch og Nintendo 3DS.

 Spillet 
Rayman 2 skiller seg fra forgjengeren Rayman ved at spillet er tredimensjonalt. Rayman starter spillet med få evner, men etter hvert som spilleren samler ulike gjenstander kan man kjøpe bedre krefter med dem.

 Handling 
Spillet er satt i verdenen The Glade of Dreams, hvor en gjeng robotpirater som er ledet av Admiral Razorbeard har ødelagt The Heart of the World og invaderer denne verdenen. Siden The Heart of the World er ødelagt, blir alle krefter svekket - blant annet Raymans krefter, som gjør at han blir tatt til fange av robotpiratene.

Senere blir vennen til Rayman, Globox, også bortført. De havner i samme celle og Globox gir Rayman kreftene hans tilbake med en sølv lum han har fått fra Ly, en fe. Rayman og Globox klarer å rømme, men mister hverandre underveis. Rayman finner ut at for å ha en sjanse mot piratene, må han finne fire magiske masker som vil vekke Polokus, verdens ånd. For å finne disse besøker han flere steder i The Glade of Dreams, med hjelp av the Hall of Doors, en plass med portaler til ulike steder i verdenen. Dette stedet er styrt av Teensies.

Når Rayman har funnet de fire maskene og vekket Polokus, gjør har kort prosess for piratene på land. Men i luften, hvor han ikke har noe kraft, blir Rayman nødt til å bruke piratenes Prison Ship, som flyr i luften. Her har Admiral Razorbeard en robot, The Grolgoth. Rayman må vinne over roboten, men når han har gjort det, rømmer Razorbeard med en rømmningskapsel. Skipet eksploderer og det blir trodd at Rayman er død, men under gravreisen viser Rayman seg igjen med en kry.

 Utvikling 
Tidlig i utviklingen av Rayman 2, var det et 2D-spill for PlayStation og Sega Saturn. Dette ble senere vraket for 3D-spillet Rayman 2, men bilde av 2D-versjonen, konseptillustasjoner (en grønn skurk med en motorsag) og krefter i spillet ble publisert i spillmagasiner som EGM. En etappe av denne betaversjonen var opplåsbar i PlayStation-versjonen av Rayman 2.

 Mottagelse 
Både kritikkere og fans har gitt generelt god kritikk på spillet og i 2000 mottok spillet IGN's Dreamcast Game. Omtalene for Rayman DS var mer blandet.
 Referanser 

 Eksterne lenker 


Kategori:Dataspill fra 1999
Kategori:Nintendo 3DS-spill
Kategori:Nintendo 64-spill
Kategori:Nintendo DS-spill
Kategori:PlayStation 2-spill
Kategori:Rayman
Kategori:Dataspill utviklet i Frankrike
Kategori:Dataspill utviklet i Kina
Kategori:Dataspill utviklet i Italia
Kategori:3D-plattformspill